# Sak 7/15 Konstituering.

# Sak 8/15 Sluttrapport – IKS gjennomgang.

Rådmannsutvalget vedtok i representantskapet nov.14 at alle IKS og Eierkommuner skal ha

en ekstern gjennomgang. Erik Fjornes i Norsk Kommuneservice AS fikk oppdraget.

Utdrag fra avtale inngått mellom Norsk Kommunerådgivning og Mortenstua Skole:

*Norsk Kommunerådgivning AS gjennomførte på oppdrag fra representantskapet til Mortenstua Skole IKS en ressursgjennomgang av skolen hvor skolens forbruk av økonomiske – og stilligsressurser ble sammen liknet med tilsvarende virksomheter. Følgende diagnose ble oppstilt:*

*«Det er lite informativt på et statistisk grunnlag å sammenlikne MS med andre spesialskoler da ressursbehovet er nært knyttet til de ulike behovene hos elevene, men:*

* *Det finnes større samordningsmuligheter blant elevene enn uttrykt i vedtakene på MS.*
* *Det synes å finnes muligheter for å redusere ressursbruken som ikke er ansiktstid: funksjoner, administrasjon, planlegging ++ (multifunksjonshemmende integrert i nærskolen generer normalt en ressursbruk på +/- 1,2 t ansiktstid)*

*På denne bakgrunn har representantskapet gitt styret for MS oppdrag å gjennomføre fase 2 med følgende milepæler:*

* *Kartlegge faktiske behov og samordnings-muligheter hos den enkelte elev på MS.*
* *Identifisere behov av endringer i karleggings-prosessen og vedtaksforslagene fra PPT for å sikre bedre samordning mellom elevene på MS.*
* *Kartlegge og analysere ikke-ansiktstiden på MS for å identifisere muligheter for forenklinger.*
* *Utarbeide kost/nytte ved å legge bedre til rette for samordning og effektiv ikke-ansiktstid på MS versus kost/nytte ved integrering i nærskolen.*

Erik Fjornes legger fram sin rapport for representantskapet. Skolen har gjennomført oppdraget med stor deltagelse og involvering av mange ansatte og samarbeidspartnere. Det har vært åpenhet og mulighet for innsikt i skolens drift i det daglige og i plandokumenter. Deltagere har reagert ulikt på involvering og gitt både positive og negative tilbakemeldinger på innhold og prosess.

***Styrets vedtak****: Styret anbefaler at de praktiske konsekvenser av forelagt rapport (trinn 2) utredes før endelig vedtak fattes. Endelig vedtak og anbefaling kommer medio september 2015.*

**Forslag til vedtak: Styrets tilråding vedtas.**

# Sak 9/15 Skolens lokaliteter.

Det gis muntlig orientering om arbeidet.